Irena Andrukaitienė

Irena Andrukaitienė (g. 1948 m. rugsėjo 6 d. Vilniuje) – lietuvių kalbos filologė, politikė, Lietuvos Respublikos Aukščiausiosios Tarybos akto dėl Lietuvos nepriklausomos valstybės atstatymo signatarė.

Biografija 
1966 m. baigė Anykščių Jono Biliūno vidurinę mokyklą, 1971 m. – Vilniaus valstybinį universitetą, įgydama lietuvių kalbos ir literatūros dėstytojos bei filologės specialybę.

1980–1982 m. Anykščių rajono Darbo žmonių deputatų tarybos Vykdomojo komiteto Nepilnamečių reikalų komisijos sekretorė, 1982–1990 m. – Anykščių Jono Biliūno vidurinės mokyklos mokytoja. 1990–1992 m. Seimo narė. Dirbo Maišiagalos vidurinės mokyklos mokytoja, direktoriaus pavaduotoja. 1995–2000 m. ir 2005–2015 m. Anykščių Antano Vienuolio gimnazijos direktorė.

1988–1990 m. Lietuvos Persitvarkymo Sąjūdžio (LPS) dalyvė, 1988–1989 m. Anykščių sąjūdžio laikraščio „Žiburys“ redaktorė.

Vyras Bernardas. Turi dvi dukras: Mileną ir Ievą.

Įvertinimas 

 2019 m. Gabrielės Petkevičaitės-Bitės atminimo medalis „Tarnaukite Lietuvai“

Išnašos 

Lietuvos mokyklų direktoriai
Lietuvos redaktoriai
Kovo 11 akto signatarai